open-index/open-wikipedia-markdown huggingface dataset:
The Karate Kid – sannhetens øyeblikk

:*For spillefilmen regissert av [[Harald Zwart]] fra 2010, se [[The Karate Kid (2010)]].


***The Karate Kid – sannhetens øyeblikk***, (opprinnelig norsk tittel *Sannhetens øyeblikk*) er en amerikansk action- og ungdomsdramafilm fra [[Filmåret 1984|1984]] med [[Ralph Macchio]] og [[Pat Morita]] i hovedrollene. Regi var ved [[John G. Avildsen]] mens [[Jerry Weintraub]] var produsent. Filmen betegnes som en ungdomsfilm.

Filmen ble vist på kino i Norge med tittelen Sannhetens øyeblikk. Først når filmen ble vist på fjernsyn ble den vist med tittelen *Karate Kid*.

Filmen fikk to oppfølgere: *Karate Kid II* (1986) og *Karate Kid 3* (1989). I 1994 kom en kvinnelig variant med [[Hilary Swank]] som hadde tittelen: *Den neste Karate Kid*. I 2018 kom TV-serien *Cobra Kai'' som følger tråden til den første filmen, 34 år senere.

## Handling
En tenåringsgutt innflyttet til California får seg en kjæreste fra overklassen, men trakasseres av jentas eks-venn, som også er distriktes karatemester. Gjennom vennskapet med en eldre japansk vaktmester lærer han imidlertid karate på den egentlige måten og kan utfordre rivalen. Miyagi lærer Daniel at karate handler om å mestre sine indre følelser, sine tanker og sin kropp, og at selve kampen bare må vare den siste løsningen på et problem. Under Miyagis kyndige instruksjon utvikler Daniel ikke bare sine fysiske evner, men også den nødvendige selvtillit og tro på seg selv, for å kunne overkomme de umulige odds han er oppe imot.

## I rollene

## Musikk
Den meste kjente sangen var «Moment of thruth» med gruppa Survivor (ble også utgitt som musikkvideo med masse klipp fra filmen).
Joe Esposito hadde soundtracket til filmen med sangen «You're The Best Around»

## Referanser


## Eksterne lenker
*
Bettina Hauert

**Bettina Hauert** (født 18. juni 1982) er en profesjonell tysk golfspiller.

## Karrieren som profesjonell
Hauert vant kvalifiseringsskolen til Ladies European Tour i 2003.  På sine 3 første år på touren var en delt 7.-plass i Scandinavian TPC i 2006 det beste resultatet.  Men i 2007 løsnet det skikkelig for Hauert, med seire i Deutsche Bank Ladies Swiss Open og Finnair Masters.  Disse resultatene, samt to andreplasser, førte henne inn på Solheim Cup-laget i 2007, og utnevnelse til Ladies European Tour Player's Player of the Year 2007.

## Eksterne lenker
* 
*Profil hos LET
*
Villa Saraceno

**Villa Saraceno** i Finale di Agugliaro i provinsen Vicenza er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Biagio Saraceno engasjerte Palladio til å omforme familiegården. I *[[I Quattro Libri dell'Architettura|Quattro Libri]]* er hovedbygningen lagt mellom to store rettvinklede barchessaer. Dette ble aldri utført. Det er en barchessa på den ene siden av hovedbygget som ble laget i det 19. århundre, og det finnes uthus fra det 14. århundre. 

I 1989 ble villaen kjøpt av The Landmark Trust som har restaurert den. 

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Relativ peiling

En **relativ [[peiling]]** er vinkelen mellom observatørens diametralplan (midtlinjen, med 0° i front) og en linje til objektet som peiles. En relativ peiling tas gjerne ut med radar, kompass eller peileskive.

Eksempel: Et skip kan bevege seg i retning 270° med referanse til rettvisende nord (Nordpolen). Det betyr at skipet beveger seg rett vestover. Dersom dette skipet oppdager en øy som ligger rett sør for skipet, vil øyen, med referanse i sann nord, ligge på 180° – rett sør. Men en observatør ombord på skipet vil, med skipet som referansesystem, si at øyen ligger på 270°, i forhold til sitt eget skips kurs. Denne peilingen kalles en relativ peiling. Skipets baug – det vil si den retningen skipet seiler, vil bli kalt 0°, og peilinger ut fra skipet kan bli tatt med dette som referanse. 

Relativ peiling er nyttig i de tilfeller hvor en skal gi retningen til noe en observerer – akkurat som vi selv bruker bak og foran, venstre og høyre i dagligtale. Dette er retningsanvisninger med referansepunkt i oss selv, og gir derfor liten mening for andre som ikke er til stede og kan dele samme referansesystem. For å bestemme posisjon og som en kjapp retningsangivelse er relative peilinger derimot svært nyttig.

Relative peilinger benyttes svært mye i navigasjon og radarplotting, og brukes i luften, på land og på sjøen.
Ashanti (region)

**Ashanti** er en av seksten administrative regioner i Ghana. Flesteparten av regionens innbyggere er ashantier, én av Ghanas største etniske grupper. Store deler av landets kakao dyrkes i Ashanti, og regionen er også en viktig del av Ghanas gullgravingindustri. Regionen hadde  innbyggere ved folketellingen i 2021.

Administrasjonssenteret i Ashanti er Kumasi, Ghanas nest største by. Den er kjent som The Garden City på grunn av den varierte floraen i området, og ligger i den sentrale delen av landet, omkring 250 km (kjørestrekning) fra Accra. Kumasi var fra slutten av det 17., gjennom det 18. århundre, hovedsenter for slavehandelen på Gullkysten. Alle slaverutene fra nord gikk mot Kumasi, og derfra gikk transportrutene videre ut til handelsfortene langs kysten.

Regionen Ashanti er (siden 2018) videre inndelt i 43 distrikter.

## Referanser
.onion

**.onion** er et pseudo-toppnivådomene adressesuffiks (lignende i konsept til endinger som .bitnet og .uucp som ble brukt i tidligere tider) som angir en anonym eller pseudonym adresse som kan nås via Tor-nettverket.  Slike adresser er ikke aktuelle DNS-navn, og *.onion* finnes ikke som toppnivådomene i internetts DNS-rot, men med passende proxy-software installert kan internettprogrammer som nettlesere få tilgang til steder med *.onion*-adresser ved å sende henvendelsen gjennom nettverket av Tor-servere.  Hensikten med å bruke et slikt system er å gjøre både informasjonsleverandøren og brukeren vanskeligere å spore, enten av hverandre, av en mellomliggende nettverksmaskin, eller av en outsider.

Adresser i pseudo-TLD'et *.onion* er ugjennomsiktige tegnrekker uten mening, og blir automatisk generert basert på en offentlig nøkkel når en skjult tjeneste konfigureres.

Navnet «onion» refererer til onion routing, som er teknikken som brukes av Tor for å oppnå en grad av anonymitet.

## Eksterne lenker
* Konfigurering av Tor
* Tor teknisk spesifikasjon
Vadim Pruzhanov

**Vadim Pruzhanov (Вадим Пружанов)** (født 18. juni 1983) var keyboardist for det engelske power metal-bandet Dragonforce.

## Utgivelser

## Eksterne lenker
* 
* 
*
Airport

***Airport*** er et amerikansk katastrofedrama fra 1970 regissert og bearbeidet til manus av George Seaton. Filmen handler om det kaos som oppstår på en amerikansk storflyplass når en snøstorm herjer. I tillegg får de meldinger om at det er en bombe om bord i et fly som befinner seg i lufta. Burt Lancaster spiller rollen som flyplassjefen, mens Dean Martin spiller rollen som flykapteinen. Sentrale biroller spilles av Jean Seberg, Jacqueline Bisset, George Kennedy, Helen Hayes og Van Heflin. Manus er basert på en roman av Arthur Hailey.

Dette er den første av ''Airport''-filmene og ble etterfulgt av *[[Airport '75]]*. Den banet vei for katastrofefilmsjangeren.

## Handling
Handlingen er lagt til en travel amerikansk storflyplass i Chicago vinterstid. Flyplassjefen må stri med en snøstorm som gjør at flyplassen blokkeres, samtidig som han strid med ekteskapelige problemer på hjemmebane. I tillegg til dette får besetningen om bord på en Boeing 707 melding om at det det befinner seg en desperat mann med en bombe om bord i flyet deres.

## Om filmen
*Airport* innbrakte drøyt $100 millioner i USA i 1970, noe som gjorde den til den nest mest innbringende filmen i USA i 1970. Produksjonbudsjettet var på ca 10 millioner dollar.

Den ble forholdsvis godt mottatt av anmelderne, noe som gjenspeiles i at den har fått 73 % på Rotten Tomatoes. Den amerikanske kritikeren Roger Ebert gav den to av fire stjerner, mens Leonard Maltin gav den 3,5 av 4.

Filmen ble tildelt en Oscar for beste birolle (Helen Hayes) og en Golden Globe for beste birolle (Maureen Stapleton). Den ble Oscar-nominert i flere kategorier.

*Airport* var den første i rekken av mange katastrofefilmer som kom på 1970-tallet og har fått mye av æren for å ha startet bølgen. Den fikk tre oppfølgere: *[[Airport '75]]*, *[[Airport '77]]* og *[[Airport '80]]*. Disse filmene ble på 1980-tallet gjenstand for harselas i filmkomediene *[[Hjelp, vi flyr!]]* og *[[Hjelp, vi flyr igjen!]]*.

## I rollene
* Burt Lancaster som Mel Bakersfeld, flyplassjef
* Dean Martin som kaptein Vernon Demarest, pilot på Trans Global Flight Two
* Jean Seberg som Tanya Livingston
* Jacqueline Bisset som Gwen Meighen, sjefsflyvertinne på Flight Two
* George Kennedy som Joe Patroni, sjefsmekaniker for TWA
* Helen Hayes som Mrs. Quonsett, stowaway
* Van Heflin som D. O. Guerrero (bombemannen)
* Maureen Stapleton som fru Inez Guerrero
* Barry Nelson som pilot Anson Harris, kaptein på Flight Two
* Dana Wynter som Cindy Bakersfeld, kona til Mel Bakersfeld
* Lloyd Nolan som Standish 
* Barbara Hale som Sarah Demarest 
* Gary Collins som Cy Jordan, pilot
* Ena Hartman som Ruth, flyvertinne
* Patty Poulsen som Joan, flyvertinne
* Marion Ross en passasjer

## Referanser


## Eksterne lenker
*
Becky Brewerton

**Rebecca «Becky» Dawn Brewerton** (født 10. oktober 1982, St. Asaph, Wales) er en profesjonell walisisk golfspiller.

## Karrieren som amatør
I 2003, mens hun fortsatt var amatør, fikk hun to invitasjoner til å spille på Ladies European Tour.  I Tenerife Ladies Open ledet hun halvveis, men endte på 2.-plass.  I Wales WPGA Championship ble det en ny annenplass.

## Karrieren som profesjonell
I 2003 endte hun på 13.-plass på kvalifiseringsskolen til Ladies European Tour.  Dette ga henne tourkortet, og hun debuterte som profesjonell i 2004.  I sin første proffsesong endte hun på 8.-plass på Order of Merit etter 4 topp-10-plasseringer.  Det ble fire nye topp-10-plasseringer i 2005, og i 2006 var hun 5 ganger blant de 10 beste.

Sin første seier fikk hun i 2007, i Ladies English Open.  Dette førte henne, som første waliser noensinne, inn på Solheim Cup-laget.
 
Brewerton og Becky Morgan representerte Wales i Women's World Cup of Golf i 2005 (6.-plass), i 2006 (3.-plass), og 2007 (8.-plass).

Hun vant sin andre seier på LET i juli 2009, i Open De España Femenino.

## Referanser


## Eksterne lenker
* 
*
Peiling (navigasjon)

En **peiling** er, i navigasjonssammenheng, «det å ta sikte på noe» – eller med andre ord det å finne retningen til noe ved hjelp av et kompass eller annet dertil egnet peileinstrument. Radar kan for eksempel brukes til å finne både peiling og avstand, eller en kan peile via et azimutspeil, som er montert på en gyrorepeater eller kompassrepeater. Begrepet benyttes helst i navigasjon, hvor man ofte peiler fastpunkter, som landtoninger (fjelltopper, daler, jernbaneknutepunkt etc.), fyrtårn eller mot andre fartøyer – det være seg fly eller båter. 

En peiling kan være relativ eller sann. Sistnevnte betyr at man benytter nord som referanse, og dermed har et fast punkt å navigere etter. En peiling kan dessuten være krysspeiling, eller en enkeltpeiling. En krysspeiling er en peiling som har minst to avlesninger, slik at man kan bestemme sin posisjon i forhold til to fastpunkter. Fastpunkter er objekter med kjent posisjon. 

## Litteratur
* Hans L. Dragsnes og Norvald Kjerstad: *Navigasjon og navigasjonsmidler – fordypning i nautiske fag og fiskerifag* – Gyldendal yrkesopplæring 2000. ISBN 978-82-00-45040-5
Daneborg

**Daneborg** eller **Daneborg Station** er det fungerende hovedkvarteret for sledepatruljen Sirius, som står for den danske suverenitetshåndshevelsen i Nordøst-Grønland biosfærereservat, verdens største biosfærereservat. Stasjonen ligger nord for polarsirkelen, nesten 50 km nord for Myggbukta. 

Året rundt har Daneborg station minimumsbemanning på 12 personer. Sammen med Danmarkshavn (permanent bemanning 8 personer), Nord (permanent bemanning 5 personer) og Mestersvig (permanent bemanning 2 personer) er den én av kun fire permanent bemannede stasjoner i Grønlands nasjonalpark.

## Referanser
Mel Patton

**Melvin Emery «Mel» Patton** (født 16. november 1924 i Los Angeles, California, død 9. mai 2014) var en amerikansk friidrettsutøver.

I årene 1947, 1948 og 1949 ble han amerikansk mester på 110 yards, og i 1949 vant han også 220 yards. I 1947 satte han ny verdensrekord med 9,4 sekunder, og forbedret den året etter til 9,3. I 1949 forbedret han den gjeldende verdensrekorden på 220 yards, som Jesse Owens hadde hatt.

Under OL 1948 i London ble han nummer fem på 100&nbsp;meter, men tok gull på 200&nbsp;meter foran landsmannen Barney Ewell og Lloyd La Beach fra Panama. Han tok også gull på 4&nbsp;x&nbsp;100&nbsp;m&nbsp;stafett, sammen med lagkameratene Barney Ewell, Lorenzo Wright og Harrison Dillard.

## OL-medaljer
* 1948  London -  **Gull** på 200 meter
* 1948  London -  **Gull** på 4 x 100 meter stafett  USA

## Referanser


## Eksterne lenker
*
Mestersvig

**Mestersvig** er en militær flystasjon ved Kong Oscar Fjord, 200 km nord for Scoresbysund/Ittoqqortoormiit, i nasjonalparken Nordøst-Grønland biosfærereservat. 

Fra 1956 til 1963 var det en bly-sinkgruve ovenfor Mestersvig. Malmen ble brutt underjordisk i fjellet *Blyklippen*.  Malmen ble kjørt 10 km til Nyhavn, der den ble omlastet. Avrenningen fra gruven havnet i *Tunnelelven*, som renner ut i Kong Oscars fjord. Flyplassen er anlagt på deltaet omkring Tunellelvens utløp.

Da blygruven ble stengt i 1963 ble flyplassen fortsatt drevet som flyplass og værstasjon. Stasjonen ble drevet av statens luftfartsvesen fra gruvens oppstart og frem til 1985, da hovedflyplassen for nasjonalparken og Scorebysund ble flyttet til Constabel pynt litt syd for nasjonalparken. De første årene etter at flyplassen ble flyttet, var det Nordisk Mineselskab som med Otto Lapstun som stasjonssjef driftet Mestersvig. Dette i forbindelse med selskapets opprydding i Minebyen, Malmbjerg, Lommensø etc.

Da arbeidet var avsluttet i 1988 overtok det danske forsvaret driften av Mestersvig. Daglig betyr det at to mann fører tilsyn og vedlikehold av stasjonen. På sommerstid er det ofte et større antall mennesker stasjonert her i forbindelse med vedlikehold eller militære operasjoner.

Mestersvig er den sydligste af de fire permanent bemannede stasjonene i nasjonalparken. I Mestersvig opprettholder forsvaret i form af Arktisk Kommando en vakt som fører tilsyn med området og sanner støttepunkt for Sirius-patruljen. De andre stasjonene er Daneborg, Danmarkshavn og Station Nord.

*Mestersvig* (ett ord) er navnet på den tidligere gruvebyen og nåværende flyplass, mens **Mesters Vig** (to ord) er navnet på en bukt 12 km sydøst for Mestersvig.

## Referanser
Andy Stanfield

**Andrew William «Andy» Stanfield** (1927–1985) var en amerikansk friidrettsutøver.

Han vokste opp i New Jersey. Allerede i high school ble man klar over hvilket stort talent Stanfield hadde, spesielt i sprint og lengdehopp. Året etter at han hadde tjenestegjort i hæren, vant han sine første nasjonale titler på 100 og 200 meter.

I internasjonal sammenheng var han sterkest på 200 meter. I 1951 forbedret han Barney Ewells verdensrekord på 200 meter til 20,6, en rekord han forbedret både i 1952 og 1956.

Som innehaver av verdensrekorden var han blant favorittene på 200 meter under OL 1952 i Helsingfors, og tok gullmedaljen foran landsmennene Thane Baker og James Gathers. På kortstafetten ble det ny gullmedalje sammen med Finis Dean Smith, Harrison Dillard og Lindy Remigino, foran lagene fra Sovjetunionen og Ungarn. Under OL 1956 i Melbourne forsøkte han å forsvare tittelen, men måtte nøye seg med sølvet, bak landsmannen Bobby Morrow.

## OL-medaljer
* 1952  Helsingfors - **gull** på 200 meter
* 1952  Helsingfors - **gull** på 4 x 100 meter stafett (USA)
* 1956  Melbourne - sølv på 200 meter

## Eksterne lenker
*
Frédéric Leclercq

**Frédéric Leclercq** (født 23. juni 1978) er en fransk gitarist og bassist som er best kjent å være bassisten i DragonForce. Leclercq har også spilt i band som *[[Heavenly]]* og *[[Carnival in Coal]]*, i tillegg er han vokalist i *[[Maladaptive]]*.

## Utgivelser
### Heavenly
**[[Coming from the Sky]]* (2000)
**[[Sign of the Winner]]* (2001)
**[[Dust to Dust (Heavenly album)|Dust to Dust]]* (2004)

## Eksterne lenker
* 
* 
*
Pilion

**Pilion** (gresk Πήλιο, *Pilio*) er et fjell sørøst i Thessalia i Hellas, som danner en halvøy mellom Pagastikobukta og Egeerhavet. 

I gresk mytologi var Pilion (som fikk navn etter den mytiske kongen Peleos, far til Akilles) hjemsted til kentauren Khiron, læremester for mange greske helter, som Jason, Akilles, Thesevs og Herakles.  

## Geografi
I dag hører Pilion til prefekturet Magnesia og omfatter 24 landsbyer, bl.a. 

*Agios Georgios Nileas
*Agios Lavrentios
*Portaria
*Makrinitsa
*Milies
*Mouresi
*Tsangarada
*Zagora
*Argalasti

Fjellet er dekket av skog som bøk, eik, lønn og kastanje. Pilion har vært en turistattraksjon i mange år, og har mange stier og store strender med sand eller småstein.

## Historie

Elektrisitet, radio og biler ble først introdusert på 1950-tallet, bortsett fra i Volos, som hadde fått dette tidligere. Fjernsyn kom til halvøya i 1970- og 1980-årene, og datamaskiner og Internett sent på 1990-tallet. Den nordlige delena av Pilion ble rammet av en skogbrann i juni 2007, som ødela skoger i sentrale områder av fjellet. Brannen varte i flere dager, og flere landsbyer ble ødelagt. I august 2007 kunne man se at flere trær i skogen begynte å få blader igjen, mens bukser vokste opp på bakken.

## Panorama
Fra toppen av fjellet kan man se dalene omkring, fjellene vest i Magnesia, sletten i Thessalia og de omliggende fjellene, Mavrovouni, Evvia, Sentral-Hellas og de nordlige Sporadene.

## Eksterne lenker
* 
*  Bilder og tegninger av Pilion
* Pilion-jernbanen, som spilte en viktig rolle i den økonomiske utviklingen av området.
* Reiseguide for Pilion
Carolina

**Carolina** kan sikte til:

* Carolina (Maranhão), en kommune i Brasil
* Carolina (navn), et kvinnenavn
* Carolinahund, amerikansk dingo
* Carolina Hurricanes, et ishockeylag
* Carolina Klüft, en svensk friidrettsutøver
* Chrysler Classic of Greensboro (Carolina Classic at Greensboro), en golfturnering
* Carolina-bassengene, geologiske formasjoner
* Constitutio Carolina Criminalis, en straffe- og straffeprosesslov som ble gitt av keiser Karl 5 i 1532 som den første fellestyske straffelov

## Se også
* Carolinaene
**Nord-Carolina, delstat i USA
**Sør-Carolina, delstat i USA
Kaskelot

**Kaskelotten** er en kjølbåt med finnekjøl, som ble konstruert i 1971 av dansken Peter Bruun. Spissgatteren er i familie med de mindre Marsvin – 22' (dansk for Nise), Spekkhugger – 24' og Grinde – 28'. Konstruktøren hentet inspirasjon til både navn og form fra hvalene. Kaskelotten er kanskje den minst kjente av de fire båtene, da den bare er produsert i 48 eksemplarer.

## Referanser


## Eksterne lenker
* Peter Bruun – båtbygger
Primus (andre betydninger)

**Primus** kan vise til:

*Primus, et kokeapparat
*Primus (band), et amerikansk band
*Primus motor, et filosofisk uttrykk
*Primus (programvare), programvare for å registrere gjenstander og fotografier
Sirius (andre betydninger)

**[[Sirius]]** (Hundestjernen) er en dobbeltstjerne, men Sirius har flere betydninger:

* Sirius (satellitt)
* Sirius-patruljen, dansk sledepatrulje på Grønland
* IK Sirius, et svensk idrettslag
* Sirius Satellite Radio, satellittradio i USA og Canada
* DS «Sirius» – et tidligere hurtigruteskip fra 1885

## Kultur
* Kristian Rønning, rapper med artistnavn **Sirius**
* Sirius (album), album av Clannad
* Sirius B (album), album av Therion
* Sirius (band), black metal-band fra Portugal
* Sirius (roman), roman av Olaf Stapledon
* Sirius Svaart, fiktiv person i Harry Potter-bøkene av J.K. Rowling.
* Sirius Cybernetics Corporation, et fiktivt firma i Douglas Adam *Haikerens guide til galaksen*

## Personer
* R. U. Sirius, amerikansk forfatter
American Pie (sang)

**«American Pie»** er en sang av Don McLean skrevet i 1971. Sangen handler i hovedsak om «dagen musikken døde», som er navnet McLean ga 3. februar 1959, dagen da Buddy Holly, Ritchie Valens, og J.P. «The Big Bopper» Richardson døde i en flyulykke. Sangen er på femteplass på «Songs of the Century»-listen, som er en liste over de 100 viktigste sangene i Amerikas forente stater i det 20. århundret.

Sangen ble utgitt på albumet med samme navn i 1971. Til tross for lunken mottakelse i Norge (5 uker på VG-lista, #9 som beste plassering for originalversjonen), er sangen meget kjent selv i dag. Dette skyldes sangens tekst, som beskriver hvordan McLean opplever USA, med spesielt fokus på kultur og musikk gjennom 1950- og 60-årene. Lyrikken er fullspekket med kulturelle referanser, noe som har gjort den til en populær sang å analysere. McLean selv har uttalt at han ikke har lagt noen dypere mening i teksten, og til tross for en stor mengde tolkninger av den er ingen av disse tilsiktet.

Versjonen med Madonna toppet VG-lista fem uker i 2000.

## Kulturelle referanser
Sangen inneholder mange kulturelle referanser som står sterkt i USA, blant annet:

*The day the music died – Flyulykken hvor Buddy Holly, Ritchie Valens og J.P. Richardson døde. Disse er ansett som pionerer innen rock 'n' roll.
*Chevy – Chevy er et kallenavn på Chevrolet, et kjent amerikansk bilmerke.
*Religion – flere steder i teksten refereres det til Jesus, Bibelen, Satan og Den hellige treenighet, i tillegg til en rekke mer eller mindre spekulative referanser.
*Endring av populærmusikk. Gjennom 50- og 60-tallet skjedde det store forandringer innen populærmusikken.
**To av versene omhandler Bob Dylan, som var en viktig aktør i denne perioden, og som hadde stor innflytelse på McLean. I disse versene omtales også James Dean, Elvis Presley, Connie Francis med flere.
**Et av versene omhandler The Beatles, som til tross for å ikke være amerikanske allikevel hadde en enorm innflytelse i USA.
**En del av et vers omhandler The Byrds.
**Et av versene omhandler Woodstockfestivalen – en av verdens mest legendariske musikkfestivaler som ble avholdt i USA i august 1969.
**Et av versene omhandler The Rolling Stones – McLean var på en Stones-konsert som liten, og dette verset er en skildring fra denne.
**Et av versene omhandler Janis Joplin – en av tidens største blues-vokalister, som med sitt narkotika-misbruk på mange måter er typisk for musikkindustrien på 60-tallet.
*Vietnamkrigen.

 
 
## Referanser
Danmarkshavn

**Danmarkshavn** er en bemannet værstasjon som ligger på Germania Land i Nordøst-Grønland biosfærereservat, verdens største biosfærereservat. Stedet har vært den nordligste bosettingen på Grønlands østkyst som vanlige båter kan nå uten hjelp av isbryter.

Stasjonen har en permanent bemanning på 8 personer. Bemanningen gjør målinger av lufttrykk, temperatur, fuktighet, vindretning og vindhastighet, og tilgjengeliggjør disse dataene for internasjonale værselskaper via satellitt. Dette måles i 2 meters høyde. I tillegg slipper de en radiosonde to ganger i døgnet, som stiger til ca. 35 km høyde, og gir informasjon om atmosfæren. 

Stasjonen eies av Danmarks Meteorologiske Institut (DMI), og drives i dag av Tele Greenland. Driften betales likevel av International Civil Aviation Organization (ICAO). Stasjonen ble modernisert i 2001. 

## Historie
Stasjonen ble anlagt i 1906 som hovedkvarter for en dansk ekspedisjon under ledelse av Ludvig Mylius-Erichsen. Ekspedisjonens skip «Danmark» lå forankret og i to vinterperioder innefrosset i isen ved Danmarkshavn, mens medlemmene kartla Nordøstgrønland. Det ble oppført et hus som sto ubenyttet inntil værstasjonen ble anlagt i 1948.

## Referanser
Holmenbyen

**Holmenbyen** er en grend langs fylkesvei 1465 på Lierfoss i Aurskog-Høland kommune. Det var tidligere bedehus og forretning i Holmenbyen. Holmenbyen var et av de første stedene i tidligere Aurskog kommune som fikk asfaltdekke. Holmenbyen ligger nær Vålermosen og Dyrrudtjern med et rikt fugleliv. Sør for Holmenbyen ligger Gørrelva, som renner fra Dyrrudtjern til Lierelva, som er en del av hovedvannstrengen i Haldenvassdraget.

Haneborg skole lå i Holmenbyen fram til 1957, da en ny skole på Auten ble innviet.

Holmen indremisjonsforening hadde i mange år fast samlingssted på Holmen bedehus, helt vest i Holmenbyen. Bedehuset ble òg benyttet som undervisningslokale for Haneborg skole i perioder. Bedehuset er i dag omgjort til bolig.

## Eksterne lenker
* 
*
Adam Nelson

**Adam Nelson** (født 7. juli 1975 i Atlanta, Georgia) er en amerikansk friidrettsutøver. 

Han olympisk mester i kulestøt i Sommer-OL 2004 i Athen etter at han opprinnelig vant sølvmedaljen. Ukrainske Jurij Bilonoh ble først utropt som vinner, men ble i 2012 diskvalifisert og fratatt tittelen da en retesting av hans dopingprøve fra 2004 ga positivt utslag. Nelson mottok sin gullmedalje på en hamburger-restaurant i 2013, ni år etter lekene.

Nelson ble verdensmester i kulestøt i VM i friidrett 2005 i Helsingfors 

## OL- og VM-medaljer
* OL 2000 i Sydney – sølv
* VM 2001 i Edmonton – sølv
* VM 2003 i Paris – sølv
* OL 2004 i Athen – **gull**
* VM 2005 i Helsingfors – **gull**
* VM 2007 i Osaka – sølv

## Referanser


## Eksterne lenker
*
Livio Berruti

**Livio Berruti** (født 19. mai 1939 i Torino) er en tidligere italiensk friidrettsutøver som deltok i de olympiske leker 1960 i Roma, 1964 i Tokyo og 1968 i Mexico by.

Berrutis største prestasjon var gullmedaljen på 200 meter under OL 1960 i Roma, foran Lester Carney fra USA og Abdoulaye Seye fra Frankrike. Han kom også til finalen på 200 meter under OL 1964 i Tokyo, der han ble beste europeer med tiden 20,8. Amerikaneren Henry Carr vant på tiden 20,3.

## OL-medaljer
* 1960  Roma -  **Gull** i friidrett, 200 meter    Italia

## Referanser


## Eksterne lenker
*
Christian Leberecht von Prøck

**Christian Leberecht von Prøck** (født 1718, død 4. september 1780) var generalguvernør i Dansk Vestindia og dansk amtmann.

Prøck ble utnevnt til kammerjunker i 1747 og konferanseråd i 1754. I 1755 ble han utnevnt til generalguvernør i Dansk Vestindia som den første etter den danske stats overtagelse av Vestindisk-guineisk Kompagni. I 1766 ble han erstattet av Peter Clausen og returnerte tilbake til Danmark hvor han i 1768 ble amtmann over Island og Færøyene. Året etter ble han amtmann for Københavns amt, men ble avsatt 2. mai 1771 på bakgrunn av manglende utførelse av kongelige resolusjoner.

## Referanser


## Eksterne lenker
*  Dansk biografisk Lexikon om Christian Leberecht von Prøck
Black Dog

**«Black Dog»** er en sang av det britiske hardrockbandet Led Zeppelin og ble første gang utgitt på albumet *[[Led Zeppelin IV]]* i 1971. Sangen er skrevet av Robert Plant, Jimmy Page og John Paul Jones og er kjent for sitt gitar-riff. Den kom på singel 2. desember 1971 i USA, og oppnådde sin høyeste plassering med 15. plass på Billboards liste 2. desember året etter.

Albumet solgte 22 millioner eksemplarer bare i USA. Til å begynne med var dette sangen som slo best an på albumet, men «Stairway To Heaven» ble etter hvert albumets mest kjente og spilte. «Black Dog» er også med på albumet *[[How the West Was Won (Led Zeppelin-album)|How the West Was Won]]* fra 2003. 

Navnet på låten har ingenting med teksten å gjøre. Opphavet til navnet skal være at det til stadighet var en svart labrador retriever i studio da gruppen spilte inn albumet.

## Referanser
Henry Carr

**Henry Carr** (født 27. november 1942 i Detroit, Michigan, død 29. mai 2015) var en amerikansk friidrettsutøver.

Carr var blant verdens raskeste sprintere på 1960-tallet. Han vant tre nasjonale titler, satte ny verdensrekord på 200 meter, 220 yards og på 4 x 440 yards. I 1963 satte han ny verdensrekord på 200 meter med 20,4 sekunder, og på 220 yards med 20,3 sekunder.

I 1964 presterte han enda bedre og satte ny verdensrekord på 220 yards med tiden 20,2. I 1963 og 1964 toppet han verdensstatistikken på 200 meter.

Under OL 1964 i Tokyo tok han gull på 200 meter foran landsmannen Otis Drayton og Ed Roberts fra Trinidad og Tobago. Han var også med på å vinne 4&nbsp;x&nbsp;400&nbsp;m stafett, sammen med lagkameratene Ollan Cassell, Michael Larrabee og Ulis Williams, foran lagene fra Storbritannia og Trinidad og Tobago.

Etter tiden som aktiv idrettsutøver spilte han amerikansk fotball for New York Giants.

## OL-medaljer
* 1964  Tokyo -  **Gull** i friidrett, 200 meter  USA
* 1964  Tokyo -  **Gull** i friidrett, 4 x 100 m stafett  USA

## Referanser


## Eksterne lenker
*
Ogata Korin

**Ogata Kōrin** (尾形 光琳; født ca. 1657 i Kyoto, Japan, død 2. juni 1716) var en japansk tegner og maler. Han er også kjent for intarsia- og lakkarbeider, der han utvidet den tradisjonelle kunsten ved å ta i bruk nye materialer.

## Liv og virke
### Bakgrunn
Han vokste opp som sønn av en rik kjøpmann som var kunstinteressert, og ifølge historien, var den som lærte ham grunntrekkene i kunsten. Korin studerte også under mesteren Soken Yamamoto, som soknet til Kanōskolen, Tsunenobu og Gukei Sumiyoshi. Han var også opptatt av sine forgjengere  Hon'ami Kōetsu and Tawaraya Sōtatsu.

### Kunstner
Etter å ha blitt kunstnerisk fullbefaren, brøt han med den gjeldende tradisjonen, og utviklet sin egen karakteristiske stil både i tegningene og lakkdekorasjonene, som var den tids malerier. Hans stil beskrives som rett på-impresjonisme som uttrykkes med få streker og enkle. idealiserte former. Han overså dermed alle de gjeldende konvensjoner for hvordan ting skulle framstilles.

Lakkarbeidene har islett av hvite metaller og perlemor. Dette var radikalt, men ikke helt ukjent, siden forgjengeren Koyetsu hadde introdusert dette. 

Korin døde i en alder av 59 år. Hans fremste elever var Kagei Tatebayashi og Shiko Watanabe. 

At man i dag kjenner såpass godt til kunstneren skyldes imidlertid Sakai Hōitsu, som gjenopplivet hans stil, og utgav en kompilasjon av hundre av Kōrinss verker, *Kōrin hyakka-zu*. De gyldne bakgrunner på Gustav Klimts bilder tilskrives inpirasjon fra Ogata Kōrins verker.

Han klassifiseres som kunstner av Rinpa-skolen. Museum of Fine Arts i Boston har et skjermbrett som forestiller Matsushima, mens skjermen «Iriser» i Nezu Museum er klassifisert som japansk nasjonalklenodium.

## Referanser


## Kilder
*
Skibotn kraftverk

**Skibotn kraftverk** er et vannkraftverk i Skibotndalen i Storfjord kommune i Troms fylke.

Magasin for kraftverket er Rihpojavri som er oppdemmet og reguleres mellom 486 og 445 moh.

Det hentes også inn vann fra en rekke bekkeinntak og elvene Kvitlielva, Didnojohka og Norddalselva er regulert som følge av utbyggingen. Lavka kraftverk overfører også vann til verket. I tillegg hentes det vann fra innsjøen Gálggojávri.

Det er installert en vertikal francisturbin på 72 MW. Midlere årsproduksjon er på 371 GWh.

Eier og operatør er Troms Kraft Produksjon AS.

## Referanser


## Kilder
* 
* NVE vannkraftdatabase
* Troms Kraft Produksjon
Tele Greenland

**Tele Greenland AS** er Grønlands post- og teleselskap. 

Pr 2006 hadde de 570 ansatte, hvorav 370 jobbet i teledivisjonen og 198 i postdivisjonen. De har hovedkontor i Nuuk (Godthåb), og eies av Grønlands hjemmestyre. 

Grønlands teleinfrastruktur, som består av både en digital radiokjede og satellittforbindelser, gir telefoni, TV, radio og internett til alle byer og bygder i Grønland. Mobiltelefoni er tilgjengelig i alle bygder med mer enn 70 innbyggere. 

De driver også værstasjonen Danmarkshavn i Nordøst-Grønland biosfærereservat, som er verdens største biosfærereservat.

## Eksterne lenker
*
Christian Dailly

**Christian Edward Dailly** (født 23. oktober 1973 i Dundee, Skottland) er en skotsk fotballspiller som har spilt for to skotske og fem engelske klubber. Han spiller nå for Portsmouth. 

Dailly har scoret 6 mål på 67 landskamper for .

## Referanser


## Eksterne lenker
*
Hastings Castle

**Hastings Castle** er en borgruin i Hastings i East Sussex i England. 

Den første borgen ble bygget i forbindelse med normannernes invasjon i 1066. Vilhelm av Normandie beordret før og rett etter invasjonen bygging av tre borganlegg: Pevensey Castle i september 1066, Hastings Castle rett før slaget ved Hastings og Dover Castle noen dager etter slaget. Hastings Castle ble først bygget som en motte-and-bailey. I 1070 beordret Vilhelm bygging av en ny borg i stein. Et kapell viet til jomfru Maria ble bygget samtidig. 

Greven av Eu kontrollerte borgen i det meste av den normanniske perioden, men Johan uten land beordret det ødelagt for at det ikke skulle bli tatt av dauphin Louis. I 1220 ble det gjenbefestet av Henrik III. 

I 1287 ble Englands sørkysten herjet av stormer i flere måneder, og de myke sandsteinsklippene gav etter. Store deler av klippen falt ut i havet og tok deler av borgen med seg. 

I 1339 og 1377 ble Hastings angrepet av franske styrker, og mange hus ble brent ned. Borgen ble ikke restaurert, og gjennom det neste århundret gled stadig mer ut i havet. I midten av det 16. århundre ble klostrene oppløst, og dermed var det ikke lenger noen kirkelig tilstedeværelse ved borgen. Pelhamslekten kjøpte eiendommen, og brukte den til jordbruk. Ruinene ble så overgrodd at man glemte hvor de befant seg. 

Under andre verdenskrig ble ruinene ytterligere skadet da Hastings ble bombet. Eiendommen ble så kjøpt av Hastings Corporation i 1951. Ruinene ble gravet frem og gjort til en turistattraksjon. 

## Litteratur
*Plantagenet Somerset Fry: *The David & Charles Book of Castles*. David & Charles, 1980. ISBN 0-7153-7976-3
Lavka kraftverk

**Lavka kraftverk** (også kalt *Lavkajohka kraftverk* og *Lavkajåkka kraftverk*) er et vannkraftverk sør for Skibotndalen i Storfjord kommune i Troms fylke.

Kraftverket utnytter fallet mellom innsjøen Lavkajávri i sideelva Lávkajohka og driftstunnelen til Skibotn kraftverk.

Det er installert en vertikal francisturbin på 8,5 MW. Midlere årsproduksjon er på 25 GWh.

Fra vest overføres vann til inntaksmagasinet i Lavkajávri fra innsjøene Govdajávri og Čazajávri, samt fra et bekkeinntak i Sørdalen i Kitdalselvas nedbørfelt.

Kraftverket er eid av Troms Kraft Produksjon AS.

## Referanser


## Kilder
* 
* NVE vannkraftdatabase
* Troms Kraft Produksjon om Lavka
Nord (Grønland)

**Nord** (*Station Nord*) er en bosetting som ligger i Nordøst-Grønland biosfærereservat, verdens største biosfærereservat.

Den danske Forsvarskommandoen har en base på stedet som bemannes av 5 mann året rundt.

Basen ligger 924&nbsp;km fra den geografiske Nordpolen og har en flystripe som holdes åpen året rundt.

Dette er én av fire permanente bosetninger i nasjonalparken, de andre er Mestersvig, Danmarkshavn og Daneborg.

Stasjonen ble anlagt 1952-1956 som en vær- og telestasjon med landingsbane som støttepunkt for Thule Air Base. Kostnaden ved oppførelse og drift ble delt mellom USA og Danmark. I begynnelsen ble Station Nord drevet 30 manns besetning.

I 1972 ble stasjonen nedlagt, men sledepatruljen Sirius' behov gjorde at stasjonen ble gjenåpnet 5. august 1975 som en heldansk operasjon av mindre omfang.

I 2014 ble Villum forskningsstasjon anlagt med tilknytning til basen. Forskningsstasjonen har plass til 14.
## Referanser
Okapi viltreservat

**Okapi viltreservat** er et verdensarvområde i Ituriregnskogen, nordøst i Den demokratiske republikken Kongo. Reservatet omfatter 14 000 km², noe som utgjør 20% av skogens areal. Reservatet er hjemstedet til 1/3 av verdens bestand av okapi.

Reservatet ligger i Kongoelvens dalføre, og ligger mellom 500 og 1000 moh. Det meste av vegetasjonen i reservatet er uberørt tropisk regnskog. I tillegg til å være hjemsted for mellom 3900&ndash;6350 av verdens i alt 10 000&ndash;20 000 okapi, har parken også bestand av andre truede arter: afrikansk skogselefant, 13 ulike arter av menneskeaper, foruten vanngenett (*Osbornictis piscivora*) og vannmoskusdyr (*Hyemoschus aquaticus*) som begge er endemiske for dette området. Endemiske fuglearter er de to vever-artene *Ploceus flavipes* og *Ploceus aureonucha*.

De seminomadiske jeger- og sankerkulturene *[[ebe]]* og *[[mbuti]]* lever i Ituriskogen. Siden 1990 har ulike jordbrukende bantugrupper bosatt seg i området, og utgjør med sitt svedjebruk en fare for naturverdiene. Avskoging som følge av dette har sammen med gruvevirksomhet, jakt og generell politisk ustabilitet ført til at parken i 1997 ble oppført på listen over truede verdensarvsteder.

## Eksterne lenker
* Statsetaten ''l'Institut Congolais pour la Conservation de la Nature''
* UNEP World Conservation Monitoring Centre: ''faktaark''
* Blogs from the Rangers of the Okapi Wildlife Reserve
* Gilman International Conservation
Öræfajökull

**Öræfajökull** er en isdekket vulkan som ligger sørøst på Island, og som glasialt er en sørlig utløper av Vatnajökull. Det er den største aktive vulkanen i landet. På den nordøstre eggen ligger Hvannadalshnúkur som er den høyeste fjelltoppen på Island. Geografisk sett er Öræfajökull å betrakte som en del av isbreen Vatnajökull, og området som er dekket av isbre ligger innenfor grensene til Skaftafell nasjonalpark.

Öræfajökull har hatt flere større utbrudd i historisk tid. I 1362 hadde vulkanen et eksplosivt VEI-5-utbrudd der ti km³ tefra bla kastet ut, og et jökulhlaup med en styrke av 100 000 - 250 000 m³ vann per sekund. Det meste av Litla-Hérað-distriktet ble vasket bort av flommen, og resten ble begravet i tefranedfall. Distriktet besto av fire prestegjeld med 400-500 innbyggere. Alle omkom eller ble fordrevet. 16 km av kystlinjen ble endret. Det tok mer enn 40 år før folk igjen slo seg ned i området som etterhvert ble kjent som Öræfi. Navnet betyr bokstavelig talt *et område uten havn*, men betyr i dag også *ødeland* på islandsk.

Et utbrudd i august 1727 var mindre, selv om flommen 8. august tok livet av tre personer.

## Referanser


## Eksterne lenker
* 
* Öræfajökull &ndash; Informasjon og bilder fra VolcanoWorld 
* Bilder fra Öræfajökull
Nektarin

**Nektarin** er frukten av *Prunus persica var. nucipersica*, en varietet (biologi) av fersken, i kirsebærslekta.

Den skiller seg fra fersken ved at skinnet er glatt, ikke håret. Smaken kan sies å være en mellomting mellom fersken og plomme.

Den første skriftlige omtalen av nektariner er fra England i 1616, men frukten har trolig vært dyrket på et tidligere tidspunkt i Asia.

## Referanser



## Eksterne lenker
*
Água Boa

**Água Boa** kan vise til:

* Água Boa (Minas Gerais) – en brasiliansk kommune i delstaten Minas Gerais
* Água Boa (Mato Grosso) – en brasiliansk kommune i delstaten Mato Grosso
Altamira (andre betydninger)

**Altamira** kan vise til:

* Altamira – en spansk grotte på verdensarvlisten
* Altamira (Pará) – en brasiliansk kommune i delstaten Pará
Alvorada

**Alvorada** kan vise til:

* Alvorada (Tocantins) – en brasiliansk kommune i delstaten Tocantins
* Alvorada (Rio Grande do Sul) – en brasiliansk kommune i delstaten Rio Grande do Sul
* Alvorada d'Oeste – en brasiliansk kommune i delstaten Rondônia
* Alvorada de Minas – en brasiliansk kommune i delstaten Minas Gerais
* Alvorada do Norte – en brasiliansk kommune i delstaten Goiás
Areia Branca

**Areia Branca** kan vise til:

* Areia Branca (Rio Grande do Norte) – en brasiliansk kommune i delstaten Rio Grande do Norte
* Areia Branca (Sergipe) – en brasiliansk kommune i delstaten Sergipe
Bandeirantes (andre betydninger)

**Bandeirantes** har flere betydninger:

* Bandeirantes &ndash; brasilianske utforsker-ekspedisjoner fra kolonitiden.
* Bandeirantes (Paraná) &ndash; en brasiliansk kommune i delstaten Paraná.
* Bandeirantes (Mato Grosso do Sul) &ndash; en brasiliansk kommune i delstaten Mato Grosso do Sul.
Cantagalo

**Cantagalo** kan vise til:

* I Brasil:
** Cantagalo (Minas Gerais) – en kommune i delstaten Minas Gerais
** Cantagalo (Rio de Janeiro) – en kommune i delstaten Rio de Janeiro
** Cantagalo (Paraná) – en kommune i delstaten Paraná

* I São Tomé og Príncipe:
** Cantagalo (São Tomé og Príncipe) – et distrikt i São Tomé og Príncipe
Capanema

**Capanema** kan vise til:

* Capanema (Pará) en brasiliansk kommune i delstaten Pará
* Capanema (Paraná) – en brasiliansk kommune i delstaten Paraná
Caracol

**Caracol** kan vise til:

* Caracol (Piauí) – en brasiliansk kommune i delstaten Piauí
* Caracol (Mato Grosso do Sul) – en brasiliansk kommune i delstaten Mato Grosso do Sul
* Caracol (Belize) – en mayaby i Belize
* El Caracol (Ecatepec) – en spiralforma landskapsformasjon i Ecatepec kommune i Mexico
* Caracol Televisión – et colombiansk fjernsynsselskap
Virumdalen

**Virumdalen** er en dal i Sunndalsfjella i Sunndal kommune i Møre og Romsdal fylke. Dalføret strekker seg cirka 10 km, sørøstover fra Ålvundeid ved Ålvundfjorden, til Nerdalen mot landskapsvernområdet i den vakre og storslåtte Innerdalen. Elva Ålvunda eller Ulvåa renner gjennom Virumdalen i nordvestlig retning fra fjellvannet Langevatn på grensa mot Trøndelag og ut i Ålvundfjorden. 

Virumdalen har pene garder som Wirum, Dalsbø og Nordvik gard. Lengst inne i dalen ligger Vadla-leiren. Turmulighetene fra Virumdalen er store.
Livinallongo del Col di Lana

**Livinallongo del Col di Lana** (ladinsk: *Fodom*) er en kommune i den italienske provinsen Belluno i regionen Veneto. Kommunen ligger på 1645&nbsp;meters høyde i Dolomittene. Sammen med den lille nabokommunen Colle Santa Lucia utgjør Livinallongo dalen *Fodom*, som er overveiende ladinsktalende (ca. 90 %). Ladinsken har imidlertid ingen offisiell status i provinsen Belluno. Det er 1357 innbyggere (2013).

Vintersportsstedet Arabba (ladinsk *Rèba*) er en av kommunens 17 «fraksjoner» (landsbyer).

## Geografi
Fodom er dalen til Cordevoles (ladinsk: *Ru de Pordou*) øvre løp og strekker seg oppover mot Sellamassivet i vest. Sydover drenerer den mot Piave. Dalen er omgitt av høye fjell på alle kanter. Dette er Marmolada (3343&nbsp;moh.) i sør, Sella (3151&nbsp;moh.) i vest og Fanesgruppen i nord. Rett nord for kommunens hovedlandsby *Pieve di Livinallongo* (ladinsk: *La Plie*) ligger fjelltoppen Col di Lana (2462&nbsp;moh.), som kommunen siden 1933 er oppkalt etter på italiensk.

Over flere fjellpass er Livinallongo forbundet med de andre ladinskspråklige dalene:
* Pordoipasset til Fascia (Trentino) i vest;
* Campolongopasset til Val Badia (Syd-Tirol) i nord;
* Falzaregopasset til Cortina d'Ampezzo i øst.

## Historie
Første gangen et sted i området nevnes i skriftlige kilder, var i 1027 som *Buchenstein*. Dalen hørte den gang til fyrstbispedømmet Brixen og dermed til Tirol og senere Østerrike. Mellom 1897 og 1900 bygde østerrikerne festningene La Corte, Ruaz og Tra i sassi (Val Parola) i området. Under første verdenskrig ble området evakuert og sterkt krigsskadet. Blant annet ble toppen av Col di Lana sprengt i 1916. Etter Saint-Germain-traktaten i 1919 kom området til Italia og ble i 1923 lagt til provinsen Belluno.

Den 28. og 29. oktober 2007 ble det gjennomført en folkeavstemning i Livinallongo, Colle Santa Lucia og Cortina d'Ampezzo om hvorvidt området skal tilbakeføres til Syd-Tirol. Flertallet av befolkningen stemte for en gjenforening med Sør-Tirol. I Livinallongo var valgdeltagelsen på 78 % med 86 % ja-stemmer. Før tilbakeføringen kan finne sted, må det italienske parlamentet, Trentino-Sør-Tirols regionalråd og Sør-Tirols provinsråd godkjenne søknaden.

## Referanser


## Eksterne lenker
* 
* Arabba, turistinformasjon
Fodom

**Fodom** er et ladinsk geografisk navn på en trakt i Dolomittene. Det brukes på to måter:

Den ene bruken er om en ladinsktalende dal som nå ligger nordvest i den italienske provinsen Belluno i regionen Veneto, og som omfatter de to kommunene Livinallongo del Col di Lana og Colle Santa Lucia (på ladinsk: *Col*). Dette området var del av Tirol og dermed del av Østerrike frem til 1919.

Den andre bruken er om den ene av de to nevnte kommuner: *Fodom* er det ladinske navnet på kommunen Livinallongo del Col di Lana.
Engelske mil per time

**Miles per hour** eller **engelske mil per time** (forkortelse **mph** eller **mi/h**) er enhet for hastighet hvor referanseavstanden er en engelsk mil (*mile*) og referansetiden er en time (*hour*). De fleste land i verden baserer seg på kilometer per time for å angi fart i f.eks. biler, mens USA, Storbritannia, Belize og en del karibiske land fremdeles benytter miles per time. Enheten har historisk vært brukt i Australia, New Zealand, India, Myanmar, Liberia og stater i Samveldet av nasjoner.

## Konverteringer
1 mph utgjør:
* 0,44704 m/s, SI-enhet
* 1,609344 km/t
* ca. 0,868976 knop

### Visualiseringer
*35 mph= 56,3 km/t
*40 mph= 64,4 km/t
*45 mph= 72,4 km/t
*50 mph= 80,5 km/t
*55 mph= 88,5 km/t
*60 mph= 96,6 km/t
*65 mph= 104,6 km/t
*70 mph= 112,7 km/t
*75 mph= 120,7 km/t
*80 mph= 128,7 km/t
*85 mph= 136,8 km/t
*90 mph= 144,8 km/t
*95 mph= 152,9 km/t
*100 mph= 160,9 km/t
*125 mph= 201,2 km/t

## Bilder

38 mph (60 kph) speed limit sign - geograph.org.uk - 859388.jpg
4mph sign, South Croydon bus garage (11912874364).jpg
Speedometer.jpg


## Se også
* Meter per sekund
* Kilometer per time

## Referanser
Jesse Tobias

**Jesse Tobias** (født 1. april 1972) er en gitarist opprinnelig fra Mexico. Han ble først kjent da han kom med i Red Hot Chili Peppers i 1993, skjønt han ble byttet ut med Dave Navarro i løpet av året. Før han ble med i Red Hot Chili Peppers, spilte han med Mother Tongue. Etter, spilte han for Alanis Morissette.

## Referanser


## Eksterne lenker
* 
*
Panzerfaust

**Panzerfaust** (tysk for «panserneve», i flertall *Panzerfäuste*) eller **Panzerabwehrrohr** («panserforsvarrør») var et rimelig og revolusjonerende tysk engangs panservernvåpen fra andre verdenskrig.

Den besto av et lite, ferdigladet utskytningsrør som avfyrte et høyeksplosivt panserbekjempende stridshode med en hulladningsmekanisme, og var ment å bli operert av en enkelt soldat.

#### Effektivitet
Våpenet kunne gjennomsnittlig trenge gjennom 200&nbsp;mm stål og var derfor effektivt mot de fleste av den tids panservogner. Med hulladningsteknologi mistet den ikke penetreringsevne over avstand, samtidig var rekkevidden kort, 60–100 meter.

#### Rimelighet
Etter at tyskerne lagde Panzerschreck, en kopi av den amerikanske bazookaen, så de nytten av slike våpen. 

Panzerschreck var dyr å produsere, og krevde helst to mann for å operere effektivt, så de lagde engangsvåpenet Panzerfaust, som var rimelig å produsere og meget enkelt å betjene.

#### Modeller
Våpenet ble utviklet og satt i bruk i 1943, og kom i en rekke forskjellige modeller: 30, 60, 100, 250. Totalt ble det produsert mer enn 6 millioner enheter.

#### Andre bruksområder
Panzerfaust ble fort populær både blant de tyske soldatene som fikk dem utlevert, og blant de allierte styrkene som erobret dem. 

I de vanskelige kampene i byer var de særlig effektive mot fiendtlige stridsvogner, samtidig som de kunne sprenge hull i murer og andre hindringer slik at de stridende kunne unngå å bli eksponert i gatene.

På grunnlag av dette tyske designet utviklet russerne RPG-våpen (Ruchnaya Protivotankovaya Granata).


Fil:Bundesarchiv Bild 183-J31390, Berlin, Volkssturm, Ausbildung.jpg|Volkssturm-mann øver med *Panzerfaust* 21. mars 1945, før slaget om Berlin
Fil:Tali-Ihantala.jpg|Finske soldater med *Panzerfaust* ved ødelagt sovjetrussisk stridsvogn (T-34) under den finske fortsettelseskrigen 1944
Fil:Bundesarchiv Bild 101I-709-0337A-10A, Ukraine, Soldat mit Panzerfaust.jpg|Ukraina, soldat med panzerfaust


## Sammenligning av modeller

## Eksterne lenker
* 
* Tyske panservernvåpen fra andre verdenskrig (på engelsk).